**Малата српоклуна шлука** (науч. *Numenius arquata*), кај нас позната и како **мал српоклун свиркач**, или народно **шлука југајца** е најраспространетата крајбрежна птица која се размножува низ умерена Европа и Азија, ја има и во Македонија.

Мажјак во лет. Забележи ја „острата опашка" формирана од нозете
Во својот ранг, ова е најголема птица, со должина од 50 до 60 см, распон на крилјата од 89 до 106 см и тежина од 410 до 1360 грама. Претежно е сивкавокафеава и има многу долг свиен клун. Мажјаците и женките се идентични, освен што клунот на женките е малку подолг. Во принцип, тешко е да се распознае полот на птицата, освен кога се пар и се размножуваат.

Повикот на оваа птица е гласно *карлу-у*.

Единствен вид што е сличен на оваа птица е шарената српоклуна шлука (*N. phaeopus*). Шарената е помала и има пократок клун кој е искривен повеќе на крајот отколку што е целиот свиен. При лет, нозете на птицата се споени наназад и формираат „остра опашка".

Малата српоклуна шлука е птица преселница која зимува во Африка, јужна Европа и јужна Азија. Повремено некои птици заскитуваат и излегуваат од вообичаениот опсег.

Птицата е претежно внимателна и плашлива. Се собира во големи јата вон сезоната на парење, а се храни сондирајќи со клунот во меката земја барајќи мали безрбетници, но собира и мали ракчиња и црви од површината, ако има прилика.

Гнездо со јајца
Гнездото е мала вдлабнатинка во тајгата, ливадата, или слично живеалиште. Несат 3-6 јајца во април или мај кои се инкубираат околу 1 месец.

Nа оваа птица се однесува Договорот за заштита на африканско-евроазиските миграторни водни птици.

Порано беше класифицирана во категоријата на најмала загриженост, но сомнежите се дека е поретка отколку што се мислеше. Следејќи ја бројноста на птицата се заклучи дека е тоа неточно, и сега е во категоријата на речиси загрозен вид од 2008. Иако е вообичаена птица, нејзиниот број е во опаѓање.

Наводи
------

1. ↑  BirdLife International (2012). „*Numenius arquata*". *IUCN Red List. Version 2012.1*. International Union for Conservation of Nature. Посетено на 16 July 2012.
2. ↑  *CRC Handbook of Avian Body Masses* by John B. Dunning Jr. (Editor). CRC Press (1992), ISBN 978-0-8493-4258-5.
3. ↑  Wiles *et al.* (2000, 2004)

* Natural History Museum of Nova Scotia (NHMNS) (1998): Birds of Nova Scotia – Eurasian Curlew Архивирано на 28 август 2008 г.. Retrieved 2008-MAY-23.
* Wiles, Gary J.; Worthington, David J.; Beck, Robert E. Jr.; Pratt, H. Douglas; Aguon, Celestino F. & Pyle, Robert L. (2000): Noteworthy Bird Records for Micronesia, with a Summary of Raptor Sightings in the Mariana Islands, 1988–1999. *Micronesica* **32**(2): 257–284. PDF fulltext Архивирано на 23 април 2013 г.
* Wiles, Gary J.; Johnson, Nathan C.; de Cruz, Justine B.; Dutson, Guy; Camacho, Vicente A.; Kepler, Angela Kay; Vice, Daniel S.; Garrett, Kimball L.; Kessler, Curt C. & Pratt, H. Douglas (2004): New and Noteworthy Bird Records for Micronesia, 1986–2003. *Micronesica* **37**(1): 69–96. HTML abstract Архивирано на 5 мај 2009 г.

Надворешни врски
----------------

|  |  |
| --- | --- |
| Ризница | „Мала српоклуна шлука" на Ризницата ? |

* (Eurasian) Curlew – Species text in The Atlas of Southern African Birds.
* Eurasian Curlew videos, photos & sounds Архивирано на 23 ноември 2015 г. on the Internet Bird Collection
* Probing the Thames Estuary

|  |  |  |
| --- | --- | --- |
| 

|  |  |
| --- | --- |
| Нормативна контрола | 
* GND: 4158253-6

 |

 |